  Туспуктэм: Руслан Нуриахметов Майя Бывальцева 6-тӥ пӧсьтолэзе Ижысь школаосын 1-тӥ классэ гожтӥськонлэн кыкетӥ люкетэз кутскиз. Та дыре школа борды юнматымтэ интыын улӥсь пиналъёслэн анай-атаайёссы куриськон сётыны быгато. Со сярысь кар администрацилэн пресс-службаез ивортӥз. Первоклассникъёсты школаосын буш интыос тырмытозь кутозы. Ужкагазъёсты 5-тӥ куарусёнозь кутозы. 2022-тӥ арын Ижкарысь школаосын 9 сюрс 800 пала пиналъёсты нырысетӥ классэ кутозы, соослы 340 классъёс кылдытозы. Архитектор Берш нимо ульчаын 1 сюрс 125 адямилы чаклам выль школаез усьтыны дасясько. Пиналэз нырысетӥ классэ гожтон сярысь юанъёсын Ижкар администрациысь дышетонъя управление 8 (3412) 41-46-56, 41-45-59 номеро телефонъёсъя жингыртыны луэ. Тодэ вайытом, 1-тӥ оштолэзьысен 30-тӥ инвожоозь школа борды юнматэм интыын улӥсь, озьы ик льготной категорие сюрись пиналъёсты гожтон мынӥз.  Ватсалом, Удмуртиын нырысетӥ классэ 20 сюрслэсь трос пиналъёс мынозы. Тегъёс: Дышетон школаос пиналъёс Ижкар Удмуртия  